**ÅRSPLAN**

**FOR**

Et bilde som inneholder Font, clip art, Grafikk, grafisk design

Automatisk generert beskrivelse

**2023-2024**



INNHOLDFORTEGNELSE

1. Informasjon om barnehagen
2. Informasjon om barnehageåret
3. Personalet i år
4. Årets tema
5. Oversikt over året
6. Ukeplan og gjøremål
7. Psykososialt læringsmiljø
8. Tilvenning, overganger, samarbeid med skolen.
9. Sykdom/smitteforebygging
10. Diverse informasjon

Et bilde som inneholder tre, utendørs, gress, plante

Automatisk generert beskrivelse

Et bilde som inneholder utklipp

Automatisk generert beskrivelse

**DEN GYLDNE REGEL *Gjør mot andre, det du vil at andre skal gjøre mot deg.*** Et bilde som inneholder utklipp

Automatisk generert beskrivelse

**1. INFORMASJON OM BARNEHAGEN**

Noas park barnehage har lokaler i Rykene bedehus, og vi ligger idyllisk til i skogkanten. Vi har et fantastisk kupert og flott uteområde, samt mange fine turmuligheter. Vi ligger rett ved Rykene skole, noe som fører til at vi kan bruke gymsalen og bli kjent på skolen.

Mandag til fredag kl. 07.15-16.30 (kl 7 etter avtale, gi beskjed dagen før senest kl 14, hvis dere kommer kl 7 neste morgen). Barnehagen har sommerstengt 4 uker. Vi følger SFO Rykene sine ferieuker som nå er uke 27-30. (kan bli endret hvis SFO bytter uker)

Vi har 5 planleggingsdager inkludert lille julaften og onsdag før påske. Stengt på julaften. Hvis lille julaften kommer på lørdag eller søndag, så stenger vi tirsdag kl 12 i påskeuken. Vi stenger i jule og påskeferien ved 3 eller færre barn.

BARNEHAGENS ADRESSE

Noas Park barnehage Tykkerisveien 30 4821 Rykene

Telefon 3709 3709, trykk 1 for Revehiet og 2 for Ekornbarna

SMS Revehiet 9890 4984, Ekornbarna 9890 4985

9927 3808 Jorunn Askland styrer

Nettside; her får alle brukernavn og passord. Du kan også laste ned Kidplan appen og bruke de der og. [noas-park.barnehage.no](http://noas-park.barnehage.no/)

Mailadresse [styrer.noas.park@gmail.com](mailto:styrer.noas.park@gmail.com)

I VIRKSOMHETSPLANEN STÅR DET ANNEN Et bilde som inneholder utklipp

Automatisk generert beskrivelse

OG MER UTFYLLENDE INFORMASJON, SÅ DERE VIL OGSÅ FÅ TILSENDT DEN. VIKTIGE BESKJEDER BARNEHAGEN MÅ HA

Når barnet har fri.

Når barnet hentes av andre enn foreldrene.

Barnehagens kjernetid er fra 9.30-14. Det betyr at det meste av aktiviteter og samlingsstunder foregår i dette tidsrommet og vi står også fritt til å forlate barnehagens område uten å gi beskjed. Kommer barnet senere eller drar tidligere, må vi ha beskjed.

**2. INFORMASJON OM BARNEHAGEÅRET**

|  |  |  |  |
| --- | --- | --- | --- |
| **FØDT** | **GUTTER** | **JENTER** | **SAMLET** |
| **2018** | **3** | **3** | **6** |
| **2019** | **5** | **1** | **6** |
| **2020** | **1** | **1** | **2** |
| **2021** | **2** | **5** | **7** |
| **2022** | **2** | **2** | **4** |
|  | **13** | **12** | **25** |

Vi får 2 små jenter i løpet av høsten/vinteren.

Vi har to avdelinger Ekornbarna fra 1-ca 3 år og Revehiet fra ca 3-6 år. Vi har egne dagsplaner og pedagogiske opplegg på avdelingene. Førskolebarna har i tillegg førskoletrening og eget opplegg med «Kroppen er min». vi bruker også deler av «Kroppen er min» opplegget, på de andre på stor avdeling.

**3. PERSONALET I ÅR** Et bilde som inneholder utklipp

Automatisk generert beskrivelse

Jorunn Askland (styrer og pedagog)

Anne Hoff (ped. leder små)

Johanne L Simoni (pedagog, begge avd)

Lena Moripen (ped. leder store)

Sidsel Gundersen (barne & ungdom, små)

Monica A Lea (barne & ungdom, store)

Annette Normann (barne & ungdom, små)

Helene Haugen (fagarbeider store)

Ida L Lea (barne & ungdom, begge avd)

Bente Linn Thorsen (barne & ungdom, mest små)

Kjell E Hushovd, Amalie Sangvik, Ann May Sveinungsen og Malin Dale er vikarer.

**4. ÅRETS TEMA ER DE 7 FAGOMRÅDENE**

Vi har valgt de 7 fagområdene fra rammeplanen (RP) som årets tema for barnehagen. Det er tre gode grunner for dette valget. Den aller viktigste grunnen er barna. De syv fagområdene som tema, ivaretar og sikrer barna en allsidig og aktiv hverdag, ved at personalet setter sine tanker og intensjoner fra fagområdene ut i barnehagehverdagen. Barna får påfyll gjennom ulike aktiviteter, knyttet opp imot RP sine 7 fagområder.

Hver avdeling har tilpasset opplegg for sine barns alder og modenhet. Dette vil dere kunne følge med på gjennom månedsplanene for hver avdeling.

Vi har plassert de 7 fagområdene slik at de naturlig følger årets skiftninger (vår, sommer, høst og vinter). I tillegg plasseres de slik at de naturlig passer inn med høytidene som markeres i barnehagen.

Årsak nummer to til valget vårt, er at de 7 fagområdene sammen med resten av RP er det viktigste grunnlaget for vår pedagogiske virksomhet. Sammen med barnehageloven og FNs barnekonvensjon er den plattformen og det juridiske grunnlag for vår virksomhet. RP er vårt sentrale styringsverktøy og vi må, og skal ta dette med oss inn i hverdagen vår. Ved å ha de 7 fagområdene som tema, kan vi også sørge for at personalet får gjort seg godt kjent med denne delen av RP i tillegg til alt det andre vi naturlig tar med oss fra RP i alt vi gjør.

Dette ble en overgang til den tredje grunnen for vårt valg, nemlig personalet. De ansattes kompetanse blir utvidet og planen gir også store muligheter for at hver enkelt kan bruke sine interessefelt/styrker. Gjennom tidene har det vært mange utgaver av RP, og derfor er det viktig å holde seg oppdatert på det nyeste.

Den planen vi jobber under nå er gitt ut i 2017. Dersom noen av dere skulle ønske å ta en nærmere titt på planen, kan dere finne den her, <https://www.udir.no/laring-og-trivsel/rammeplan-for-barnehagen/>

På månedsplanene vil dere få mer utfyllende informasjon på hva vi har fokus på den enkelte måned.

Vi ser fram til å jobbe med RP som vårt tema.

**LISTE OVER HVILKE MÅNEDER, DE ULIKE FAGOMRÅDENE ER I FOKUS**

Januar språk, tekst og kommunikasjon

Februar, antall, rom og form

Mars, påske

April, natur, miljø og teknologi

Mai, nærmiljø og samfunn

Juni sommer

Juli, ferie

August, sommer og tilvenning

September. Kropp, bevegelse, mat og helse

Oktober, kunst, kultur og kreativitet

November, etikk, religion og filosofi

Desember, jul

Vi er forpliktet til å gi barna de 7 fagområdene i rammeplanen,

FAGOMRÅDENE Et bilde som inneholder utklipp

Automatisk generert beskrivelse

1.Kommunikasjon, språk og tekst

2.Kropp, bevegelse, mat og helse

3.Kunst, kultur og kreativitet

4.Natur, miljø og teknologi

5.Etikk, religion og filosofi

6.Nærmiljø og samfunn

7.Antall, rom og form

VERDIER OG HOLDNINGER

Være tolerante og vise forståelse.

Lære å respektere hverandre for den vi er.

Nestekjærlighet og solidaritet.

Rettferdighet.

Vi har utvidet praktisering av den kristne formålsparagrafen. Vi har bl.a småbarns trall med Merete fra kirken, besøk i kirken, sanger og fortellinger om det kristne budskapet.

ARBEIDSMÅTER

Humor og glede Anerkjennelse Omsorg og trygghet Tilpasset opplæring (TPO) Tilstedeværelse Gode (voksne) rollemodeller Observasjon Primærbarn Veiledning/konfliktløsning Grensesetting Turer i og utenfor nærområdet Utforsking/lek Litteratur, sang og musikk Rollespill og drama Formingsaktiviteter Samlingsstund Ulike aktivitets- og lekegrupper Nært foreldresamarbeid Barns medvirkning Det kristne budskap Førskoletrening Gymsal Samarbeid bhg/skole Båttur til Merdø i juni Togtur til Nelaug i september

**5. OVERSIKT OVER ÅRET**

Viktige dager der foreldrene deltar

HØST

Møte i samarbeidsutvalget/Foreldremøte **26/9**

FORUT basar kl 14.30-15.45 med salg av mat **24/10** drikke og lodd.

Julefest 17.30-19 (foresatt + barn) **13/12**

VÅR  
   
Møte i samarbeidsutvalget/Foreldremøte **19/3**

Påskefrokost  **22/3**

Sommerfest    **24/6**

Dugnad  
våren 2024

Planleggingsdager  
**31/7, 20/10, 1/2, og tirsdag 26/3 fra kl 12, og onsdag** før skjærtorsdag er slått sammen til 1 planleggingsdag. Det blir også en dag til etter jul, som ikke er bestemt enda.Kan forekomme endringer på de ulike datoene vi har satt opp, men dere vil få beskjed i god tid.

**6. UKEPLAN OG GJØREMÅL**

En viss regelmessighet i dagens og ukens forløp gir trygghet for barna. Faste rutiner bidrar dessuten til å fremme barnas selvstendighet og utvikle begreper om tid.

Vi må allikevel kunne gå bort fra planene for å ta barnas ønsker på alvor. På den måten erfarer de at de har en reel medbestemmelse i dagliglivet.

I virksomhetsplanen vår kan dere lese om hvordan vi gjennomgående jobber med de ulike fagområdene i løpet av barnehageåret.

**C:\Programfiler\Fellesfiler\Microsoft Shared\Clipart\cagcat50\PE02043_.wmf**

7-7.30 BARNEHAGEN ÅPNER

7-8.30 FRILEK INNE HOS EKORNBARNA

8.30 BARNA FRA REVEHIET GÅR TIL SIN AVD

9.00 DE SMÅ SPISER

9.00 EN LITEN SAMLING FØR DE STORE SPISER

10.00-12.30 LEK ELLER GRUPPER- UTE/INNE/ DE SMÅ SOVER

12.30 MÅLTID

13 HVILESTUND/SAMLING - LEK

14 LEK UTE/INNE

14.45 FRUKT

15.30 VI RYDDER LEKER SOM IKKE ER I BRUK

16.30 BARNEHAGEN STENGER

TURER

Hos Revehiet går vi på tur mandager. I tillegg går vi på tur når vi har lyst. Ekornbarna har ikke fast turdag på høsten. Utover våren blir det litt turer.

GYMSAL

Vi kan benytte gymsalen annenhver torsdag kl 9-11 etter avtale. Vi bruker den mest i vinterhalvåret, eller etter behov.

GRUPPER

Vi har aldersinndelte grupper, hvor vi spiller, leser, leker, språklek mm. Her får barna være del i et lite fellesskap.

I små grupper kan de «stille» barna lettere slippe til og få mestringsfølelse. Mestringsfølelse kan de også få, da det i en slik gruppe er lettere å legge opp aktiviteter som er tilpasset deres nivå.

##### FØRSKOLEGRUPPE

Dette er for barna som skal begynne på skolen. Vi har gruppe 1 gang i uken fra september til mai, hvor barna har et tilpasset opplegg. Vi bruker loftet der vi gjør "oppgaver” tilpasset deres nivå.

Vi bruker i tillegg et opplegg om «Kroppen er min.» (Siri Søftestad og Inger Lise Andersen) Består av 4 deler; Grenser, Hvem bestemmer? Hemmeligheter og Si det til noen. 4 samlinger over 4 uker, som vi kan gjenta ved behov året gjennom.

SAMLINGSTUND

I samlingsstund legger vi vekt på dialog med barna. I tillegg synger vi sanger, leser rim, regler, bøker og har ulike leker. Det er også her vi jobber med temaet. Vi har søkelys på det magiske, undrende, nysgjerrige, spennende, lærende og spontane.

KONFLIKTLØSENDE ARBEID

Vi hjelper barna å finne løsninger i vanskelige situasjoner. Dette er lærende situasjoner som det er viktig å ta på alvor. Vi må hjelpe barnet/barna slik at de kommer videre og ikke låses fast i konflikten.

Et bilde som inneholder innendørs, vegg

Automatisk generert beskrivelse

HOVEDPUNKTER I DE ULIKE MÅNEDENE

August; planleggingsdag 31/7. Vi har fokus på å bli kjent, og lage en god dynamikk i gruppen.

September, de vante aktivitetene starter, i tillegg har vi brannvernuke, fotograf, togtur til Nelaug for 4 og 5 åringene. Foreldremøte og møte i samarbeidsutvalget. Kropp, bevegelse, mat og helse.

Oktober, 4 uker med «Kroppen er min» for førskolebarna, Forut dag, foreldresamtaler, mørketid og innhøsting. 20/10 er det planleggingsdag. Kunst, kultur og kreativitet.

November, lyktefest for barna 10/11, foreldresamtaler. Markere Polens nasjonaldag 11/11. Etikk, religion og filosofi.

Desember, jul og alt det fører med seg, julefest 13/12 for barna og maks 2 foresatte. Julebord for barna på dagtid. Markerer Thailands nasjonaldag 5/12. Julebudskapet.

Januar, vinter, hvit, blå. Språk, tekst og kommunikasjon

Februar, karneval 16/2. Markere samefolkets dag 6/2 og Litauens nasjonaldag 16/2. Antall, rom og form.

Mars, foreldremøte og møte i samarbeidsutvalget 19/3, tirsdag 26/3 ½ planleggingsdag, og skjærtorsdag er ½ planleggingsdag, påske og påskefrokost 22/3. Påskebudskapet.

April, Foreldresamtaler. Natur, miljø og teknologi.

Mai, 17 mai, besøk av nye barn, oppstartsamtaler. Besøk av barna som sluttet i fjor. Nærmiljø og samfunn.

Juni/juli sommeravslutning 20/6, båttur til Merdø for Revehi barna uke 25, avslutningstur for førskolen. Besøk av nye barn.

**7. PSYKOSOSIALT LÆRINGSMILJØ**

Barnehageloven § 41 - Nulltoleranse og forebyggende arbeid Barnehagen skal ikke godta krenkelser som for eksempel utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn i barnehagen utsettes for slike krenkelser. Barnehagen skal forebygge tilfeller hvor barn ikke har et trygt og godt barnehagemiljø ved å arbeide kontinuerlig for å fremme helsen, trivselen, leken og læringen til barna.

Barnehageloven § 42 - Plikt til å sikre at barnehagebarna har et trygt og godt psykososialt barnehagemiljø (aktivitetsplikt) Alle som arbeider i barnehagen, skal følge med på hvordan barna i barnehagen har det. Alle som arbeider i barnehagen, skal melde fra til barnehagens styrer dersom de får mistanke om eller kjennskap til at et barn ikke har et trygt og godt barnehagemiljø. Styreren skal melde fra til barnehageeieren i alvorlige tilfeller. Ved mistanke om eller kjennskap til at et barn ikke har et trygt og godt barnehagemiljø, skal barnehagen snarest undersøke saken. Når et barn eller foreldrene sier at barnet ikke har et trygt og godt barnehagemiljø, skal barnehagen undersøke saken og så langt det finnes egnede tiltak, sørge for at barnet får et trygt og godt barnehagemiljø. Det samme gjelder når en undersøkelse som barnehagen selv har satt i gang, viser at et barn ikke har et trygt og godt barnehagemiljø. Tiltakene skal velges på grunnlag av en konkret og faglig vurdering.

Barnehagen skal lage en skriftlig plan når det skal gjøres tiltak i en sak. I planen skal det stå

a) hvilke problemer tiltakene skal løse

b) hvilke tiltak barnehagen har planlagt

c) når tiltakene skal gjennomføres

d) hvem som skal gjennomføre tiltakene

e) når tiltakene skal evalueres

**8. Tilvenning, overgang og samarbeid med skolen**

**Tilvenning i barnehagen**

Tilvenningen til barnehagen skal skje på barnas premisser, og i tett samarbeid med foreldrene. Barnet får en eller 2 voksne som skal være en ekstra støtte i denne tiden. Hvor lang tid et barn trenger på tilvenningen er individuelt fra barn til barn. Så dette finner vi ut av sammen.

**Overganger innad i barnehagen**

Når barnet skal bytte gruppe, har vi i forkant forberedt dem ved at de har kommet på besøk flere ganger på vårparten. Da blir de kjent med de voksne som jobber der, de andre barna og hvordan avdelingen er.

Pedagogene på de ulike gruppene har overgangssamtaler om viktige ting ang barnet før det flytter over. Det hender også at barn bytter gruppe i løpet av året, men det skjer i samarbeid med foreldrene.

**Sammenheng barnehage og skole**

Vi har tilgang til å bruke skolens gymsal ukentlig, det meste av året.

Vi har et samarbeid med skolen for å lette overgangen mellom bhg og skolen. Vi blir invitert til å besøke skolen 2-3 ganger i året. I tillegg kan vi be om å komme på hyppigere besøk på våren hvis vi har barn som er utrygge. Det hender også at vi får besøk av elever fra skolen i bhg, og barn som har sluttet i bhg og begynt på skolen, kommer også ofte på besøk. Det er veldig koselig.

Ped.leder har også et møte med rektor og Sfo leder på våren, der vi med foreldrenes samtykke går igjennom ulike temaer ang barna som skal begynne på skolen.

**9. SYKDOM OG SMITTEFOREBYGNING:**

De tre grunnpilarene for å begrense smittespredningen er:

1. Syke personer skal ikke være i barnehagen.
2. God hygiene.
3. Redusert kontakthyppighet mellom personer.

Forkjølelse Barna kan gå i barnehagen så lenge det ikke har feber,

Influensa/feber Barnet holdes hjemme til de har hatt en feberfri kveld.

Brennkopper: Barnet kan gå i barnehagen dagen etter at behandling er startet. Væskende sår tildekkes.

Diaré/oppkast: Holdes hjemme i minst 48 timer etter siste oppkast/ til avføring er normal

Lus Kan gå i barnehagen dagen etter at behandling er igangsatt. Sjekk jevnlig!!

Vannkopper: Kan gå i barnehagen dersom allmenntilstanden tilsier det, og til vannkoppene er væskefrie.

Skarlagensfeber: Holdes hjemme til utslettet har bleknet

Øre/hals-

betennelse: Almenntilstanden avgjør – ingen restriksjoner

Øyekatarr: Kan gå i barnehagen dagen etter at behandling har startet

Falsk krupp: Holdes hjemme etter legens anvisning

4. barnesykdom: Holdes hjemme til feberfri, og til utslett har bleknet

Kusma: Holdes hjemme til barnet er feberfri, og hevelsen er borte

Kikhoste: Holdes hjemme etter legens anvisning.

Meslinger: Barn med sikker diagnose kan gå i barnehagen 4 dager etter utbrudd av utslett.

Røde hunder: Barn med sikker diagnose kan gå i barnehagen 1 uke etter utbrudd

Skabb: Kan gå i barnehagen dagen etter at behandling er igangsatt.

Urinveis-

infeksjon: Almenntilstanden avgjør – ingen restriksjoner

**10.PRAKTISK INFORMASJON**

HENTING

Viktig at dere kommer inn porten eller inn på avdelingen, så vi ser at barnet deres blir hentet.

KLÆR

Vi ønsker at barna til enhver tid har ekstra skift i barnehagen, som er merket med barnets navn. Vi setter også pris på at dere jevnlig tar med regntøy og dresser hjem til vask

Merk alle klær!!! Da er det lettere for dere å finne alle klærne når dere skal hjem. I tillegg er det lettere for oss å holde styr på, og dermed større sannsynlighet for at ditt/deres barn sitt tøy kommer på plass.

**Barnehagen tar ikke ansvar for klær som forsvinner.**

GARDEROBEN

Garderoben vår er dessverre ikke så stor, og dermed er det ganske trangt om plassen. Hjelp oss å holde orden her. Ta med unødig tøy hjem. Hver fredag skal hyllene vaskes, så da må dere enten ta med tøyet hjem, eller legge det i et nett og henge på barnas plass.

LEKER

Noen ganger kan barna få lov å ha med leker. Denne dagen kalles” ha-med-dag”. Dette gjør vi bl.a for at barna skal tørre å stå foran de andre og vise hva de har med seg.

Tenk på hva barnet tar med seg. Det bør ikke være kostbare leker, og husk at småting har lett for å forsvinne.

**Barnehagen tar ikke ansvar for leker som barna har med i barnehagen!**

FØDSELSDAGER

Feires naturligvis i barnehagen. Barnet får krone, og vi har bursdagssamling hvor barnet kommer i fokus. Barnet får også med seg tegninger hjem fra alle barna.

Denne dagen har vi is eller frukt etter maten, som bhg ordner. Dere foreldre skal IKKE ta med noe.

PORTEN

Vi oppfordrer alle foreldrene til å hjelpe oss å holde porten lukket!!

Husk at barna skal gå gjennom porten, ikke løftes eller klatre over.

SYKE BARN

Barna som kommer i barnehagen, må kunne delta i hverdagens aktiviteter.

Dersom barnet blir sykt i løpet av en barnehagedag, ringer personalet deg/dere.

BIL

Vi oppfordrer dere til å slå av tenningen og ikke la bilen stå på tomgang. Husk å ta med nøkkelen inn.

MAT

Dere får all mat i barnehagen mot et tillegg på 400 kr per barn per måned.

Turdag, tar dere med niste/drikke.

SOVERUTINER

Barn og soving i barnehagen

Soving er en viktig del av små barns hverdag og vi legger til rette for dette i løpet av dagen. Barna sover i vogner her hos oss. Fortrinnsvis så prøver vi på at barna får sove ute. Inne har vi nok plass til vognene, med muligheter for god utlufting. Vi har sovevakt uavhengig av hvor barna sover. Personen som har sovevakt ser til barna hvert 5min (mens barna sover), i tillegg bruker vi baby Call. Inne ligger barna skjermet for andre barn, det gjør det også ute, der de sover i inngjerdet område.

FORELDRES ANSVAR:

• Barnet har egnet vogn til å sove i

• Vognen er veltesikker, har seler som fungerer

• Vogna har bremser som fungerer

• Vogna har regntrekk og innsekts nett.

• Soveutstyret i vogna er tilpasset årstid og sovested (vognpose, helseteppe)

• Rengjøring av vogn og soveutstyr (eks. dyne, teppe etc.)

BARNEHAGENS ANSVAR:

• Temperatur og vær regulerer soving inne /ute. N.B: Dersom utetemperaturen er lavere enn -10 c sover barna inne. Om sommeren er det noen dager kaldere inne enn ute, så da sover de inne.

• Vognene plasseres flatt med brems på og barnet får vognseler på.

• Barna skal ikke bli forstyrret av de store barna

• Sovevakt som ser til barna ca hvert 5-10 min + baby Call.